1. **תלאה במקל**

**גמ' מנחות דף ל"ב**

תלאה במקל פסולה מ"ט בשעריך בעינן

**רמ' פ"ה ה"ח**

תלאה במקל פסולה שאין זו קבועה.

**נימוקי יוסף מזוזה**

תלאה למזוזה על הפתח במקל פסולה דבעינן שיקבענה בצורת הפתח עצמו.

**רמב"ם פ"ה ה"ו**

כשכופלין אותה, גוללין אותה מסוף השיטה לתחילתה, עד שתמצא כשיפתח הקורא לקרות, יקרא מראש השיטה לסופה. ואחר שגוללה, מכניסה בשפופרת של קנה או של עץ או של כל דבר, ומחבר אותה אל מזוזת הפתח במסמר, או חופר במזוזת הפתח ומכניס בה המזוזה.

**ערוך השלחן סימן רפ"ט**

כיצד קובע המזוזה?... **ומבואר מדבריהם דזהו לעיכובא שהמזוזה תתחבר למזוזת הכותל על ידי מסמרים דווקא. ומסתברא: אם יכרוך המזוזה בנייר וידבקנה בדבק אל מזוזת הכותל דשפיר דמי, דמה לי מסמר ומה לי דבק, כיון שנתחברה חיבור גמור**, מיהו בלא דיבוק, כגון שיעשה בליטה ממזוזת הבית ויניח, או יעמוד שם המזוזה – אינו כלום, כיון שלא נתחברה חיבור גמור למזוזת הכותל.

**פתחי תשובה סימן רפ"ט**

בהנהגת החסיד הגר"א כ' לא יכרוך המזוזה בקלף וכד' שלא יהא חוצץ בין המזוזה למזוזות הבית, וצ"ע.

**עמק ברכה דיני מזוזה אות י'**

כתוב בס' מעשה רב בשם הגר"א לא יכרוך המזוזה בקלף וכדומה שלא יהא הפסק דבר בין המזוזה למזוזת הבית עכ"ל ולפ"ד הא דאיתא בגמ' דנותנין המזוזה בשפופרת צ"ל דהיינו חצי שפופרות ולא היה נתון על המזוזה רק מבחוץ ולא מצד הפנימי בין המזוזה למזוזת הבית משום חציצה... אמנם קשה דלמה לא יבטל הקלף למזוזת הבית לאחר שקבעו וחיברו להבית, וממילא דשוב לא יפסיק בין המזוזה להבית כיון דהוא עצמו נעשה מזוזת הבית. ונראה בדעת הגר"א דסבר דלא מהני מה שהוא בטל אח"כ למזוזת הבית אחרי הקביעה כיון דבשעת הקביעה לא נתבטל עדיין והיה הפסק ואימתי נתבטל ונעשה מזוזת הבית לאחר הקביעה א"כ הו"ל תעשה ולא מן העשוי... ואף דהקביעה והביטול היו בבת אחת ג"כ לא מהני דבעינן על מזוזות ביתך שיהיו מזוזות הבית קודם הקביעה. אמנם קשה דהוי מין במינו ואינו חוצץ ואפי' במקום דחציצה פוסלת. וצ"ל בדעת הגר"א דדבריו אלו אינם ע"פ גדרי הלכה אלא עפ"י גדרי הקבלה והסוד.

1. **אחורי הדלת**

**גמ' מנחות דף ל"ב**

תנ"ה תלאה במקל או שהניחה אחר הדלת סכנה ואין בה מצוה.. אמר רב יהודה אמר שמואל מצוה להניחה בתוך חללו של פתח פשיטא בשעריך אמר רחמנא סד"א הואיל ואמר רבא מצוה להניח בטפח הסמוך לרה"ר כמה דמרחק מעלי, קמ"ל.

**חיי אדם סימן טז**

בתים הפתוחים לרחוב הנכרים וגונבים אותם יש לסמך בשעת הדחק לקבע מזוזה אחורי הדלת. ונראה לי דדוקא במזוזה עצמה ולא בכותל. ואם הרחיק טפח מחלל הפתח כו"ע פסול דלא יהא שקבעה במזוזה עצמה בעמק טפח דפסולה.

**נשמת אדם**

ועוד צע"ג דאיך אפשר לומר דכשרה דהא בהדיא איתא בברייתא מנחות ל"ב תלאה במקל או שהניחה אחורי הדלת סכנה ואין בה מצוה ופירש"י ותוס' שם דר"ל פסול ומ"ש הב"י דהטור מפרש ר"ל מצוה מן המובחר אינה ומ"מ כשרה צ"ע שהרי תלאה במקל כתב הטור ג"כ דפסול ואיך נאמר דאחורי הדלת כשרה או שנכשיר בשניהם או נפסול בשניהם...

ולכן פירש"י דהאי אחורי הדלת דפסולה היינו שקבעה על הכותל ולא במזוזה וזה פסול לגמרי אבל הא דשמואל דמצוה להניחה היינו אע"ג שיקבענה במזוזה רק שהוא מבחוץ ולא בתוך חלל הפתח וז"א לעכב רק למצוה

**שאילת דוד יו"ד סימן ט'**

לזה נראה לי דאחורי הדלת יכול להיות אף בתוך חלל הפתח רק באופן שדרך ביאתו להבית מתכסה המזוזה בהפתח אזי פסול [וכעין הך דירמיה אחרי הדלת והמזוזה שמת זכרונך עפ"י דרש חז"ל במ"ר באיכה שהיתה הע"ז מתכסה בכניסת הבית ע"י הפתח] אבל באופן שאינו מונח בתוך חלל הפתח רק על צד מזוזת הפתח שייך למימרא דשמואל דצריך להניחה למצוה בתוך חלל הפתח ואפשר דהוי לעכוב וצע"ג בכל זה כי בעלי השו"ע לא ביארו בזה כל הצורך

**ערוך השלחן סימן רפ"ו סעיף ט"ו**

ולענ"ד הדברים תמוהים מאד דא"כ הש"ס והפוסקים שהצריכו כלי תוך כלי בתפילין וספרים למה לא הזכירו מזוזה שבהכרח להיות מזוזה בהחדר וגם הטור והש"ע לא הזכירו כלל דין זה שהוא בהכרח ושמא תאמר דלכן לא הזכירו מפני שבאמת חדר זה (שישנים בו איש ואשתו) פטור ממזוזה כדעת הפוטרים שנתבאר זהו יותר תמוה דא"כ היאך לא הזכירו הש"ס והרמב"ם והפוסקים דבר גדול כזה שהוא בהכרח ואין בית אשר אין בו חדר כזה והיה להם לבאר דחדר שאיש ואשתו שרויין שם פטור ממזוזה **אלא וודאי דאינו כן דכיון דזהו בהכרח שהתורה גזרה לעשות מזוזה והתורה גזרה על פריה ורביה וודאי שא"צ כלי תוך כלי אלא כיסוי בעלמא** ואולי גם זה א"צ כיון שנצטוינו על זה ולכן לא הזכירו רק תפילין וספרים שא"צ להיות בחדר זה

**חלקת יעקב יוד סימן קס"ד**

דבר השאלה שנשאלתי כמה פעמים במזוזות הבית שהם של ברזל או אבן, שא"א לקבוע בהם מזוזה ע"י מסמרות כמבואר בשו"ע, אם מותר לדבקן ע"י דבק - וכמה פעמים שיש אפשרות לקבען ע"י מסמרות אחורי פתח מן צד של המזוזה, הי עדיף, אי לקבען בדבק על המזוזה או ע"י מסמרות על הצד

המורם לנו בני"ד - כשאי"א לקבוע מזוזה על ידי מסמרים, יקבענה בדבק וזה אף לכתחילה, ואף בברכה - וכשאין לו דבק וצריך לקבעה על הצד, בשעה"ד מותר רק על המזוזה עצמה ולא על הכותל אף בשעה"ד - ועל המזוזה שמן הצד לא יברך כן פוסק בנ"א. ושם בנמ"א משמע להדיא דעל הכותל פסול בדיעבד אף בלא הרחיק מחלל הפתח טפח, ודלא כדמשמע קצת מדבריו בחיי"א ס"ק כ"א - ויש ליישב ולומר דכוונתו בחיי"א שכתב וז"ל בשעה"ד מותר לקבוע מזוזה אחורי הדלת, ונ"ל דווקא במזוזה עצמה ולא בכותל ואם הרחיק טפח מחלל הפתח לכ"ע פסול.

**ספר המזוזה עמ' סו**

כאשר קירות פתח הבית עבים, מצוי שהמזוזות והמשקוף הנוספים לבנין - שהדלת מחוברת בהם – מחוברים רק בחלקו הפנימי של חלל הפתח ואינם מכסים את כל עובי הקיר. בפתח כזה יש לקבוע את המזוזה על המזוזות שנוספו על הבנין, לפי שהן נחשבות בעיקר למזוזות הפתח.

בעינן תחת המשקוף.

**עמ' ס"ח**

כשבין מזוזת הפתח הימנים לחלל הפתח ישנו הפסק כלשהו החוצץ בין מזוזת הפתח למקום ההליכה והמעבר בפתח, ואםיקבע את המזוזה על מזוזת הפתח הרגילה נמצא שתהיה רחוקה ממקום המעבר בפתח, יש להבחים במהות הדבר החוצץ.

אם מטרתו היא לסתום ולמעט את חלל הפתח בקביעות הרי אז נחשב בכלל חלל הפתח רק המקום הפתוח למעבר וע"כ אין לקבוע את המזזוה על מזוזת הפתח הרגילה אם היא רחוקה ממקום המעבר בפתח יותר מטפח, אלא יקבענה סמוך למקום המיועד למעבר.

1. **מעומד או מושכב**

אמר רב יהודה אמר רב עשאה כמין נגר פסולה איני והא כי אתא רב יצחק בר יוסף אמר כולהו מזוזתא דבי רבי כמין נגר הוו עבידן... לא קשיא הא דעבידא כסיכתא הא דעבידא כאיסתוירא ע"כ.

רש"י – פסולה דמצוה לתתה באורך בסף כזה ומצייר מזוזה דרך מעומד.

תוס' –וקשיא לר"ת דמעומד לאו דרך כבוד הוא.. וספר תורה ולוחות שבארון מושכב ולא מעומד כדמשמע בפ"ק דבבא בתרא (דף יד.) אע"פ שהיו יכולין להניחו מעומד דארון רומו כרחבו.

וע"כ פר"ת כי סיכתא מעומד כיתידות המשכן הנועצות בארץ פסולה כאיסתוירא הנתון בשוק לרחבה כשרה

צא ולמד דהא מעשים בכל יום כשספר תורה עומד על הבימה הכל עומדין וכששליח ציבור מושיבו הכל יושבין.

שיטה מקובצת – והעולם נהגו כרש"י והרוצה לצאת ידי שניהם יקבענה מוטה כזה.

1. **שליש העליון**

**מנחות דף ל"ג**

אמר שמואל מצוה להניחה בתחלת שליש העליון.. וקשרתם וכתבתם, מה תפילין בגבוה הראש אף מזוזה בגובה השער.

ואף לא בטפח העליון הסמוך למשקוף – שו"ע סי' רפ"ט.

1. **טפח הסמוך לרה"ר**

אמר רבה [רבא] מצוה להניחה בטפח הסמוך לרשות הרבים, מאי טעמא? רבנן אמרי כי היכי דתפגע ביה מצוה מיד

**שו"ת מנחת אלעזר א:ל"ו,ג'.**

דין זה נאמר בכל הפתחים שבבית הן בפתח הכניסה מהרחוב והן בחדרים פנימיים.